
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"ЧӐВАШ РЕСПУБЛИКИН ТЕРРИТОРИЙӖНЧЕ
ВЫРНАҪНӐ НУМАЙ ХВАТТЕРЛӖ ҪУРТСЕНЧИ
ПӖРЛЕХИ ПУРЛӐХА ТӖПРЕН ЮСАС ӖҪЕ ЙӖРКЕЛЕС ЕНӖПЕ ПРАВӐН УЙРӐМ ХУТШӐНӐВӖСЕНЕ 
ЙӖРКЕЛЕССИ ҪИНЧЕН" САККУННЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2024 ҫулхи юпа уйӑхӗн 8-мӗшӗнче
йышӑннӑ

1 статья 
Чӑваш Республикин "Чӑваш Республикин территорийӗнче вырнаҫнӑ нумай хваттерлӗ ҫуртсенчи пӗрлехи пурлӑха тӗпрен юсас ӗҫе йӗркелес енӗпе правӑн уйрӑм хутшӑнӑвӗсене йӗркелесси ҫинчен" 2013 ҫулхи утӑ уйӑхӗн 
30-мӗшӗнчи 41 №-лӗ саккунне (Чӑваш Республикин Саккунӗсен пуххи, 2013, 7 №; 2014, 3 №; 2015, 2, 12 №-сем; 2016, 6, 11 №-сем; 2017, 5, 9 №-сем; "Рес-публика" хаҫат, 2018, ҫу уйӑхӗн 8-мӗшӗ, юпа уйӑхӗн 31-мӗшӗ; 2019, нарӑс уйӑхӗн 20-мӗшӗ, ҫӗртме уйӑхӗн 5-мӗшӗ, раштав уйӑхӗн 26-мӗшӗ; "пра-во21.рф" сеть кӑларӑмӗ, 2023, нарӑс уйӑхӗн 22-мӗшӗ, 0000000000000757 №; "Республика" хаҫат, 2023, чӳк уйӑхӗн 29-мӗшӗ; 2024, ҫу уйӑхӗн 3-мӗшӗ) ҫакӑн пек улшӑнусем кӗртес: 
1) 3 статьяра:
а) 71-мӗш пайра "ӑна ҫӗнетнӗ чухне" сӑмахсене "унта улшӑнусем кӗртнӗ чухне" сӑмахсемпе улӑштарас, "тӑватӑ ҫул та вун пӗр уйӑх" сӑмах-сене "пӗр ҫул" сӑмахсемпе улӑштарас;
ӑ) 72-мӗш пайра "тӑватӑ ҫул та вун пӗр уйӑх" сӑмахсене "пӗр ҫул" сӑмахсемпе улӑштарас;
2) 6 статьян 1-мӗш пайӗнче "копийӗсемпе пӗрле" сӑмахсене ", унта патшалӑхӑн пурӑнмалли ҫурт-йӗр асӑрхавӗн органне Раҫҫей Федерацийӗн Ҫурт-йӗр кодексӗн 46 статйин 1-мӗш тата 11-мӗш пайӗсемпе палӑртнӑ йӗркепе чӑн документа ярса пани ҫинчен пӗлтерекен сведенисене палӑртса хӑвармалла" сӑмахсемпе улӑштарас;
3) 10 статьяра:
а) ятне ҫакӑн пек ҫырса хурас:
"10 статья.	Нумай хваттерлӗ ҫуртсенчи пӗрлехи пурлӑха тӗпрен юсас енӗпе республика программине туса хатӗрле-мелли тата ҫирӗплетмелли, унта улшӑнусем кӗртмелли йӗрке тата вырӑнти хӑй тытӑмлӑх органӗсен тата тӗп юсав фондне ятарлӑ счет ҫинче туса хунӑ нумай хваттерлӗ ҫуртри пӳлӗмсен хуҫисен нумай хваттерлӗ ҫуртсенчи пӗрлехи пурлӑха тӗпрен юсас енӗпе республика программине туса хатӗрлеме, унта улшӑнусем кӗртме кирлӗ сведенисене тӑратмалли йӗрке";
ӑ) 1‒21-мӗш пайсене ҫакӑн пек ҫырса хурас: 
"1. Республика программине (республика программине кӗртекен улшӑнусене) туса хатӗрлес тата ҫирӗплетес ӗҫ ҫак тапхӑрсенчен йӗркеленет:
республика программин проектне (республика программине кӗрте-кен улшӑнусен проектне) туса хатӗрлени;
республика программине (республика программине кӗртекен улшӑнусене) Чӑваш Республикин Министрсен Кабинечӗ ҫирӗплетни.
2. Республика программин проектне (республика программине кӗртекен улшӑнусен проектне) пурӑнмалли ҫурт-йӗрпе коммуналлӑ хуҫалӑх енӗпе патшалӑх политикине пурнӑҫлакан Чӑваш Республикин ӗҫ тӑвакан органӗ (малалла – патшалӑх заказчикӗ) нумай хваттерлӗ ҫуртсен техника тӗлӗшӗнчи тӑрӑмне патшалӑх мониторинг тунин результачӗсене, нумай хваттерлӗ ҫуртӑн Раҫҫей Федерацийӗн Ҫурт-йӗр кодексӗн 167 статйин 1-мӗш пайӗпе пӑхса хӑварнӑ техника тӗлӗшӗнчи тӑрӑмне тишкерсе тухнин результачӗсене (малалла ҫавӑн пекех ‒ нумай хваттерлӗ ҫуртӑн техника тӗлӗшӗнчи тӑрӑмӗн тишкерӗвӗ) шута илсе туса хатӗрлет, енчен те ҫавнашкал тишкерӗве туса ирттернӗ пулсан.
21. Вырӑнти хӑй тытӑмлӑх органӗсем республика программине туса хатӗрлеме, унта улшӑнусем кӗртме кирлӗ сведенисене патшалӑхӑн ҫурт-йӗр асӑрхавӗ енӗпе ӗҫлекен органне кашни ҫулах утӑ уйӑхӗн 1-мӗшӗчченхи вӑхӑтра асӑннӑ орган ҫирӗплетнӗ формӑпа тӑратаҫҫӗ.";
б) ҫакӑн пек ҫырса 22-мӗш пай хушса хурас:
"22. Тӗп юсав фондне ятарлӑ счет ҫинче туса хунӑ нумай хваттерлӗ ҫуртри пӳлӗмсен хуҫисем республика программине туса хатӗрлеме, унта улшӑнусем кӗртме кирлӗ сведенисене вырӑнти хӑй тытӑмлӑх органӗсене, вырӑнти хӑй тытӑмлӑх органӗсем ҫак статьян 21-мӗш пайӗпе палӑртса хӑварнӑ сведенисене хатӗрлесе ҫитерме кашни ҫулах ҫӗртме уйӑхӗн 20-мӗшӗчченхи вӑхӑтра патшалӑхӑн ҫурт-йӗр асӑрхавӗн органӗ ҫирӗплетнӗ формӑпа тӑратаҫҫӗ."; 
в) 3-мӗш пайра "республика программин проектне" сӑмахсене "рес-публика программин проектне (республика программине кӗртекен улшӑ-нусен проектне)" сӑмахсемпе улӑштарас;
г) 5-мӗш пая ҫакӑн пек ҫырса хурас:
"5. Республика программине ҫулталӑкра пӗрререн кая мар улшӑну-сем кӗртеҫҫӗ.";
д) 6-мӗш пайра:
пӗрремӗш абзацра "ӑна ҫӗнетнӗ чухне" сӑмахсене кӑларса пӑрахас;
4-мӗш пунктра "подряд организацине" сӑмахсене "инженери тӗпчевӗсем, архитектурӑпа строительство проекчӗсем, капиталлӑ строительство объекчӗсем тӑвас, юсаса ҫӗнетес, тӗпрен юсас енӗпе ӗҫлекен хӑйне хӑй йӗркелесе тӑракан организацисен членӗсем шутланакан уйрӑм предпринимателе е юридически сӑпата, Раҫҫей Федерацийӗн Хула строительствин кодексӗн 52-мӗш статйин 22-мӗш пайӗн 1-мӗш пунктӗнче кӑтартнӑ нумай хваттерлӗ ҫуртри пӗрлехи пурлӑха тӗпрен юсас ӗҫсене строительство подрячӗн килӗшӗвне тӗпе хурса пурнӑҫлакан ҫынсемсӗр пуҫне (малалла – подряд организацийӗсем)," сӑмахсемпе улӑштарас;
ҫакӑн пек ҫырса 6-мӗш пункт хушса хурас:
"6) нумай хваттерлӗ ҫуртӑн техника тӗлӗшӗнчи тӑрӑмне тишкерсе тухнин кӑтартӑвӗсем тӑрӑх ҫапла палӑртнӑ: республика программипе пӑхса хӑварнӑ нумай хваттерлӗ ҫуртри пӗрлехи пурлӑха тӗпрен юсассипе ҫыхӑннӑ пулӑшу ӗҫӗсене тата (е) ӗҫсене палӑртса хунӑ вӑхӑтра тума кирлӗ мар.";
е) ҫакӑн пек ҫырса 7-мӗш пай хушса хурас:
"7. Республика программине пурнӑҫламалли кӗске вӑхӑтлӑх плансене туса хатӗрлемелли тата ҫирӗплетмелли йӗркене, ҫавӑн пек плансем тӗлӗшпе палӑртакан требованисене вырӑнти хӑй тытӑмлӑх органӗсен тата тӗп юсав фондне ятарлӑ счет ҫинче туса хунӑ нумай хваттерлӗ ҫуртри пӳлӗмсен хуҫисен ҫавӑн пек плансене туса хатӗрлеме, унта улшӑнусем кӗртме кирлӗ сведенисене тӑратмалли йӗркене Раҫҫей Федерацийӗн Ҫурт-йӗр кодексӗпе килӗшӳллӗн Чӑваш Республикин Министрсен Кабинечӗн нормативлӑ право акчӗпе палӑртаҫҫӗ."; 
4) 11 статьяра:
а) 1-мӗш пайӑн 2-мӗш пунктӗнче "республика программине ҫирӗп-летнӗ е ҫӗнетнӗ кун тӗлне" сӑмахсене кӑларса пӑрахас, "ӑна ҫӗнетнӗ кун тӗлне" сӑмахсене "унта улшӑнусем кӗртнӗ чухне" сӑмахсемпе улӑштарас;
ӑ) 3-мӗш пайра "тытса тӑракан" сӑмахсене "тытса тӑрас ӗҫ-хӗле пур-нӑҫлакан" сӑмахсемпе улӑштарас;
5) 12 статьяра:
а) 2-мӗш пайӑн пӗрремӗш абзацне ҫакӑн пек ҫырса хурас:
"2. Нумай хваттерлӗ ҫуртсенчи пӗрлехи пурлӑха тӗпрен юсас ӗҫе ту-са ирттермелли черете республика программинче нумай хваттерлӗ ҫурт-сен техника тӗлӗшӗнчи тӑрӑмне тишкерсе тухнин результачӗсене шута илсе, енчен те ҫавӑн пек тишкерсе тухнине туса ирттернӗ пулсан, ҫавӑн пекех ҫак виҫесене шута илсе палӑртаҫҫӗ:";
ӑ) 4-мӗш пая ҫакӑн пек ҫырса хурас:
"4. Нумай хваттерлӗ ҫуртри пӳлӗмсен хуҫисене тата нумай хваттерлӗ ҫуртсене тытса тӑрас ӗҫ-хӗле пурнӑҫлакан организацисене нумай хваттерлӗ ҫуртсен тӑрӑмне хакламалли критерисем ҫинчен (вӗсене тӗпе хурса тӗп юсав ӗҫӗсене туса ирттермелли черете палӑртаҫҫӗ), ҫавӑн пекех нумай хваттерлӗ ҫуртсен техника тӗлӗшӗнчи тӑрӑмне тишкерсе тухнин результачӗсем ҫинчен пӗлтермелли йӗркене, енчен те ҫавнашкал нумай хваттерлӗ ҫуртсен техника тӗлӗшӗнчи лару-тӑрӑвне тишкерсе тухас ӗҫе Раҫҫей Федерацийӗн Ҫурт-йӗр кодексӗн 167 стайин 2-мӗш пайӗпе килӗшӳллӗн туса ирттернӗ пулсан, Чӑваш Республикин Министрсен Кабинечӗ палӑртать.";
6) 13 статьяна ҫакӑн пек ҫырса хурас:
"13 статья.	Республика программине кӗртнӗ нумай хваттерлӗ ҫуртсен техника тӗлӗшӗнчи тӑрӑмне хакласси
1. Республика программине кӗртнӗ нумай хваттерлӗ ҫуртӑн техника тӗлӗшӗнчи тӑрӑмне тишкерсе тухас ӗҫе Чӑваш Республикин Министрсен Кабинечӗн право актне тӗпе хурса Чӑваш Республикин республика бюджечӗн укҫи-тенки шучӗпе туса ирттерме пултараҫҫӗ, енчен те асӑннӑ тишкерӗве туса ирттермелли тивӗҫлӗ укҫа-тенкӗне Чӑваш Республикин черетлӗ финанс ҫулӗнчи тата планпа пӑхнӑ тапхӑрти Чӑваш Республикин республика бюджечӗ ҫинчен калакан саккунӗпе пӑхса хӑварнӑ пулсан.
2. Республика программине кӗртнӗ нумай хваттерлӗ ҫуртӑн техника тӗлӗшӗнчи тӑрӑмне тишкерсе тухас ӗҫе, нумай хваттерлӗ ҫуртри пӳлӗмсен хуҫисен пӗрлехи пухӑвӗнче Раҫҫей Федерацийӗн Ҫурт-йӗр кодексӗн 44 статйин 2-мӗш пайӗн 13-мӗш пункчӗпе килӗшӳллӗн тунӑ йышӑнӑвне тӗпе хурса, ҫавнашкал нумай хваттерлӗ ҫуртри пӳлӗмсен хуҫисен укҫи-тенки шучӗпе туса ирттерме пултараҫҫӗ. Кун пек чухне ҫавнашкал нумай хваттерлӗ ҫуртри пӳлӗмсен хуҫисен пӗрлехи пухӑвӗнче ҫирӗплетнӗ йышӑнӑва тӗпе хурса тунӑ республика программине кӗртнӗ нумай хваттерлӗ ҫуртӑн техника тӗлӗшӗнчи тӑрӑмне тишкерсе тухнин результачӗсене патшалӑх заказчикне нумай хваттерлӗ ҫуртри пӳлӗмсен хуҫисен пӗрлехи пухӑвӗн асӑннӑ йышӑнӑвӗпе палӑртнӑ йӗркепе ярса параҫҫӗ.
3. Республика программине кӗртнӗ нумай хваттерлӗ ҫуртӑн техника тӗлӗшӗнчи тӑрӑмне тишкерсе тухнин результачӗсем асӑннӑ программӑна улшӑнусем кӗртмелли сӑлтав шутланаҫҫӗ.
4. Республика программине кӗртнӗ нумай хваттерлӗ ҫуртӑн техника тӗлӗшӗнчи тӑрӑмне тишкерсе тухас ӗҫе инженери тӗпчевӗсем тӑвакан сӑпатсен членӗ пулни ҫинче йӗркеленнӗ хӑйне хӑй йӗркелесе тӑракан организацисен членӗсем шутланакан е проект докуменчӗсем туса хатӗрлекен сӑпатсен членӗ пулни ҫинче йӗркеленнӗ хӑйне хӑй йӗркелесе тӑракан организацисен членӗсем шутланакан юридически сӑпатсем Раҫҫей Федерацийӗн техника енчен йӗркелесе тӑрасси ҫинчен калакан саккунӗсемпе пӑхса хӑварнӑ йӗркепе туса ирттереҫҫӗ.
5. Республика программине кӗртнӗ нумай хваттерлӗ ҫуртсен техника тӗлӗшӗнчи тӑрӑмне тишкерсе тухас ӗҫе туса ирттерессине йӗркелемелли йӗркене, ҫавӑн пекех республика программине кӗртнӗ нумай хваттерлӗ ҫуртсен техника тӗлӗшӗнчи тӑрӑмне тишкерсе тухнин результачӗсене шута илмелли йӗркене, ҫавнашкал программӑна туса хатӗрленӗ тата ҫирӗплетнӗ чухне е унта улшӑнусем кӗртнӗ чухне Чӑваш Республикин Министрсен Кабинечӗн нормативлӑ право акчӗпе палӑртаҫҫӗ.
6. Нумай хваттерлӗ ҫуртсен техника тӗлӗшӗнчи тӑрӑмне эксплуатаци тӗрӗслевӗ тумалли йӗркене Раҫҫей Федерацийӗн техника енчен йӗркелесе тӑрасси ҫинчен калакан саккунӗсемпе тата Раҫҫей Федерацийӗн Ҫурт-йӗр кодексӗпе килӗшӳллӗн Чӑваш Республикин Министрсен Кабинечӗн нормативлӑ право акчӗпе палӑртаҫҫӗ.
7. Нумай хваттерлӗ ҫуртсен техника тӗлӗшӗнчи тӑрӑмне патшалӑх мониторинг туса ирттермелли йӗркене (патшалӑхӑн ҫурт-йӗр асӑрхавӗн органӗ нумай хваттерлӗ ҫуртсен техника тӗлӗшӗнчи тӑрӑмӗ ҫинчен тата ҫав тӑрӑм мӗнлерех улшӑнса пыни ҫинчен калакан информацие унӑн шайӗнче пухса пырать, систематизацилет, тишкерет) Чӑваш Республикин Министрсен Кабинечӗн нормативлӑ право акчӗпе палӑртаҫҫӗ. Нумай хваттерлӗ ҫуртсен техника тӗлӗшӗнчи тӑрӑмĕн патшалӑх мониторингне туса ирттермелли асӑннӑ йӗрке шутне нумай хваттерлӗ ҫуртсен техника тӗлӗшӗнчи тӑрӑмӗн ҫак статьян 5-мӗш пайӗпе пӑхса хӑварнӑ тишкерӗвне йӗркелесе ирттермелли йӗрке кӗме пултарать.";
7) 14 статьян 22-мӗш пайӗнче "йышӑну" сӑмаха "нормативлӑ право акчӗ" сӑмахсемпе улӑштарас;
8) 17 статьян 2-мӗш пайӗн 3-мӗш пунктне "подряд организацийӗсен," сӑмахсем умӗн "Раҫҫей Федерацийӗн Ҫурт-йӗр кодексӗн 166 статйин 7-мӗш пайӗнче кӑтартнӑ" сӑмахсем хушса хурас; 
9) 18 статьян 3-мӗш пайӗн виҫҫӗмӗш абзацне ҫакӑн пек ҫырса хурас:
"Раҫҫей Федерацийӗн Ҫурт-йӗр кодексӗн 166 статйин 7-мӗш пайӗпе пӑхса хӑварнӑ строительство подрячӗн килӗшӗвӗн копине;";
10) 19 статьяра:
а) 1-мӗш пайра "85" цифрӑсене "95" цифрӑсемпе улӑштарас;
ӑ) 2-мӗш пайӑн иккӗмӗш абзацӗнче "тӗпрен юсас ӗҫ енӗпе пулӑшу ӗҫӗсем кӳрекен (ӗҫсем пурнӑҫлакан) организаципе" сӑмахсене "подряд организацийӗпе" сӑмахсемпе улӑштарас;
11) 221 статьяра:
а) 1-мӗш пая ", Раҫҫей Федерацийӗн Ҫурт-йӗр кодексӗн 189 статйин 
6-мӗш пайӗпе, ҫак статьян 2-мӗш пайӗпе пӑхса хӑварнӑ тӗслӗхсемсӗр пуҫне" сӑмахсем хушса хурас;
ӑ) 2-мӗш пая ҫакӑн пек ҫырса хурас:
"2. Нумай хваттерлӗ ҫуртри пӗрлехи пурлӑха тӗпрен юсас ӗҫе ҫавнашкал нумай хваттерлӗ ҫуртӑн техника тӗлӗшӗнчи тӑрӑмне авари, ҫут ҫанталӑк 
е техноген сӑлтавӗпе пулакан ытти майсӑр лару-тӑру сиенӗсене пӗтерме кирлӗ калӑпӑшпа йӗркене кӗртес тӗллевпе туса ирттернӗ чухне нумай хваттерлӗ ҫуртри пӗтӗмӗшле пурлӑха тӗпрен юсасси ҫинчен калакан йышӑнӑва Чӑваш Республикин Министрсен Кабинечӗн нормативлӑ право акчӗпе палӑртнӑ йӗркепе нумай хваттерлӗ ҫуртри пӳлӗмсен хуҫисен пӗрлехи пухӑвне ирттермесӗрех йышӑнаҫҫӗ. Нумай хваттерлӗ ҫуртӑн техника тӗлӗшӗнчи тӑрӑмне авари, ҫут ҫанталӑк е техноген сӑлтавӗпе пулакан ытти майсӑр лару-тӑру сиенӗсене пӗтерме кирлӗ калӑпӑшпа йӗркене кӗртнӗ чухне ҫав нумай хваттерлӗ ҫуртри пӗрлехи пурлӑха тӗпрен юсас ӗҫе авари, ҫут ҫанталӑк е техноген сӑлтавӗпе пулакан ытти майсӑр лару-тӑру сиенӗсене пӗтерме кирлӗ калӑпӑшпа кӑна, нумай хваттерлӗ ҫурта республика программине кӗске вӑхӑтра пурнӑҫламалли плана кӗртмесӗр, Раҫҫей Федерацийӗн Ҫурт-йӗр кодексӗн 185 статйипе тата ҫак Саккунӑн 19 статйипе регионти оператор ӗҫӗ-хӗлӗн финанс ҫирӗплӗхне тивӗҫтермелли укҫа-тенкӗ евӗр палӑртнӑ регионти оператор укҫи-тенки шучӗпе туса ирттереҫҫӗ тата ӑна республика программине ҫулсерен улшӑнусем кӗртнӗ чухне шута илеҫҫӗ.".

2 статья
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

